พระราชกฤษฎีกาเปลี่ยนแปลงเขตเทศบาลเมืองหาดใหญ่จังหวัดสงขลา(ฉบับที่ ๒)พ.ศ. ๒๕๒๐ ภูมิพลอดุลยเดชป.ร.ให้ไว้ ณวันที่ ๓๑ มีนาคม พ.ศ. ๒๕๒๐เป็นปีที่๓๒ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรเปลี่ยนแปลงเขตเทศบาลเมืองหาดใหญ่จังหวัดสงขลา เพื่อประโยชน์ในการบริหารกิจการและการทะนุบำรุงท้องถิ่นอาศัยอำนาจตามความในมาตรา ๒๐ของรัฐธรรมนูญแห่งราชอาณาจักรไทย และมาตรา ๑๒ แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๓) พ.ศ. ๒๔๙๙ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาเปลี่ยนแปลงเขตเทศบาลเมืองหาดใหญ่จังหวัดสงขลา (ฉบับที่ ๒) พ.ศ. ๒๕๒๐มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้เปลี่ยนแปลงเขตเทศบาลเมืองหาดใหญ่จังหวัดสงขลา ซึ่งได้กำหนดไว้ในมาตรา ๓แห่งพระราชกฤษฎีกาเปลี่ยนแปลงเขตเทศบาลเมืองหาดใหญ่ จังหวัดสงขลา พ.ศ. ๒๕๐๔ เสียใหม่โดยให้มีเขต ดังต่อไปนี้ด้านเหนือ ตั้งแต่หลักเขตที่ ๑ ซึ่งตั้งอยู่ริมคลองอู่ตะเภาฝั่งตะวันตกตรงเชิงสะพานรถไฟสายกรุงเทพ - ปาดังเบซาร์ ข้ามคลองอู่ตะเภา เลียบริมทางรถไฟสายกรุงเทพ- ปาดังเบซาร์ ด้านใต้ ไปทางทิศตะวันออกเฉียงใต้ ถึงหลักเขตที่ ๒ ซึ่งตั้งอยู่ริมทางรถไฟสายสงขลา- สุไหงโก-ลก ด้านตะวันออกจากหลักเขตที่ ๒ เลียบริมทางรถไฟสายสงขลา - สุไหงโก-ลกด้านตะวันออกไปทางทิศตะวันออกเฉียงเหนือ ถึงหลักเขตที่ ๓ ซึ่งตั้งอยู่ริมคลองเตย ฝั่งตะวันออกตรงเชิงสะพานรถไฟข้ามคลองเตยจากหลักเขตที่ ๓ เลียบริมคลองเตยฝั่งตะวันออกไปทางทิศตะวันออกเฉียงใต้ถึงหลักเขตที่ ๔ ซึ่งตั้งอยู่ห่างจากศูนย์กลางทางหลวงแผ่นดินหมายเลข ๔ ตอนรัตภูมิ -หาดใหญ่ ตามแนวเส้นตั้งฉาก ระยะ ๓๐๐ เมตรจากหลักเขตที่ ๔ เป็นเส้นขนาน ระยะ๓๐๐ เมตร กับทางหลวงแผ่นดินหมายเลข ๔ ตอนรัตภูมิ - หาดใหญ่ไปทางทิศตะวันออก ถึงหลักเขตที่ ๕ ซึ่งตั้งอยู่ห่างจากศูนย์กลางทางหลวงแผ่นดินหมายเลข๔๐๗ หาดใหญ่ สงขลา ตามแนวเส้นตั้งฉาก ระยะ ๒๐๐ เมตรจากหลักเขตที่ ๕ เป็นเส้นขนาน ระยะ๒๐๐ เมตร กับทางหลวงแผ่นดินหมายเลข ๔๐๗ หาดใหญ่ - สงขลาไปทางทิศเหนือ ถึงหลักเขตที่ ๖ ซึ่งตั้งอยู่ห่างจากศูนย์กลางทางหลวงแผ่นดินหมายเลข๔๐๗ หาดใหญ่ - สงขลา ตามแนวเส้นตั้งฉาก ระยะ ๒๐๐ เมตร ตรง กม. ๒๓.๕๐๐จากหลักเขตที่ ๖ เป็นเส้นตั้งฉากกับทางหลวงแผ่นดินหมายเลข๔๐๗ หาดใหญ่ - สงขลา ตรง กม. ๒๓.๕๐๐ ไปทางทิศตะวันออก ถึงหลักเขตที่ ๗ ซึ่งตั้งอยู่ห่างจากศูนย์กลางทางหลวงแผ่นดินหมายเลข๔๐๗ หาดใหญ่ สงขลา ตามแนวเส้นตั้งฉากระยะ ๒๐๐ เมตรด้านตะวันออก จากหลักเขตที่ ๗ เป็นเส้นขนาน ระยะ ๒๐๐ เมตรกับทางหลวงแผ่นดินหมายเลข ๔๐๗ หาดใหญ่ - สงขลา ไปทางทิศใต้ ถึงหลักเขตที่ ๘ซึ่งตั้งอยู่ริมเขตทหาร กรมผสมที่ ๕ ค่ายทหารเสนาณรงค์ ด้านเหนือจากหลักเขตที่ ๘ เลียบตามแนวเขตทหาร กรมผสมที่ ๕ ค่ายทหารเสนาณรงค์ไปทางทิศตะวันตกเลี้ยวไปทางทิศใต้แล้วเลี้ยวกลับมาทางทิศตะวันออก ถึงหลักเขตที่ ๙ ซึ่งตั้งอยู่ริมเขตทหารกรมผสมที่ ๕ ค่ายทหารเสนาณรงค์ ด้านใต้ ห่างจากศูนย์กลางทางหลวงแผ่นดินหมายเลข ๔๐๗หาดใหญ่ - สงขลา ตามแนวเส้นตั้งฉาก ระยะ ๒๐๐ เมตรจากหลักเขตที่ ๙ เป็นเส้นขนาน ระยะ๒๐๐ เมตร กับทางหลวงแผ่นดินหมายเลข ๔๐๗ หาดใหญ่ - สงขลาและทางหลวงแผ่นดินหมายเลข ๔ ตอนหาดใหญ่ - คลองแงะ ไปทางทิศใต้ ถึงหลักเขตที่ ๑๐ซึ่งตั้งอยู่ริมเขตทางรถไฟสายสงขลา - สุไหงโก-ลก ด้านเหนือด้านใต้ จากหลักเขตที่ ๑๐ เลียบริมทางรถไฟ สายสงขลา - สุไหงโก-ลกด้านเหนือ ไปทางทิศตะวันตกเฉียงเหนือ ถึงหลักเขตที่ ๑๑ซึ่งตั้งอยู่ริมคลองเตยฝั่งตะวันตกตรงเชิงสะพานรถไฟข้ามคลองเตยจากหลักเขตที่ ๑๑ เลียบริมคลองเตยฝั่งตะวันตกไปทางทิศใต้ถึงหลักเขตที่ ๑๒ ซึ่งตั้งอยู่ริมคลองเตยฝั่งตะวันตกตรงเชิงสะพานรถไฟ สายกรุงเทพ -ปาดังเบซาร์ ข้ามคลองเตยจากหลักเขตที่ ๑๒ เป็นเส้นตั้งฉากกับทางรถไฟ สายกรุงเทพ - ปาดังเบซาร์ไปทางทิศตะวันตก ถึงหลักเขตที่ ๑๓ ซึ่งตั้งอยู่ริมคลองอู่ตะเภาฝั่งตะวันตกด้านตะวันตก จากหลักเขตที่ ๑๓เลียบริมคลองอู่ตะเภาฝั่งตะวันตก ไปทางทิศตะวันตกเฉียงเหนือถึงหลักเขตที่ ๑๔ ซึ่งตั้งอยู่ริมคลองอู่ตะเภาฝั่งตะวันตก ห่างจากศูนย์กลางทางหลวงแผ่นดินหมายเลข๔ ตอนรัตภูมิ หาดใหญ่ ตามแนวเส้นตั้งฉาก ระยะ ๔๐๐ เมตรจากหลักเขตที่ ๑๔ เป็นเส้นขนาน ระยะ ๔๐๐เมตร กับทางหลวงแผ่นดินหมายเลข ๔ ตอนรัตภูมิ - หาดใหญ่ไปทางทิศตะวันตกเฉียงใต้ ถึงหลักเขตที่ ๑๕ ซึ่งตั้งอยู่ห่างจากศูนย์กลางทางเข้าสนามบินพาณิชย์หาดใหญ่ฟากตะวันตกตามแนวเส้นตั้งฉากระยะ๒๐๐ เมตรจากหลักเขตที่ ๑๕ เป็นเส้นตรงไปทางทิศตะวันตกเฉียงเหนือถึงหลักเขตที่ ๑๖ ซึ่งตั้งอยู่ริมคลองต่ำฝั่งเหนือตรงเชิงสะพานข้ามคลองต่ำจากหลักเขตที่ ๑๖เลียบริมคลองต่ำฝั่งเหนือไปทางทิศตะวันออกเฉียงเหนือ ถึงหลักเขตที่ ๑๗ซึ่งตั้งอยู่ริมคลองอู่ตะเภาฝั่งตะวันตก ตรงปากคลองต่ำจากหลักเขตที่ ๑๗ เลียบริมคลองอู่ตะเภาฝั่งตะวันตกไปทางทิศเหนือไปบรรจบกับหลักเขตที่ ๑ดังปรากฏในแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ ให้มีหลักย่อยปักไว้เพื่อแสดงแนวเขตตามสมควรมาตรา ๔ ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการธานินทร์ กรัยวิเชียรนายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกาเปลี่ยนแปลงเขตเทศบาลเมืองหาดใหญ่ จังหวัดสงขลา (ฉบับที่๒) พ.ศ. ๒๕๒๐(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้ คือ เนื่องจากท้องที่นอกเขตเทศบาลเมืองหาดใหญ่จังหวัดสงขลา ได้เจริญขึ้น และมีชุมนุมชนอยู่หนาแน่น สมควรขยายเขตเทศบาลเมืองหาดใหญ่จังหวัดสงขลา เพื่อประโยชน์ในการบริหารกิจการและการทะนุบำรุงท้องถิ่นต่อไป จึงจำเป็นต้องตราพระราชกฤษฎีกานี้ขึ้นปิติวรรณ/ปรับปรุง๑๓ มีนาคม ๒๕๖๓อรญา/ตรวจ๑ เมษายน ๒๕๖๓[๑] ราชกิจจานุเบกษาเล่ม ๙๔/ตอนที่ ๓๑/หน้า ๓๑๙/๑๒ เมษายน ๒๕๒๐